इसी प्रकार कुरान शरीफ़ के अनुसार भी मोहम्मद साहब के पास भी सातवें आसमान से अल्लाहतआला के पास से खुदाई सन्देश लेकर हजरत जिब्रील अमीन आया करते थे। अल्लाहतआला से सम्बंधित सातवें आसमान की बात कुरान शरीफ़ में बार-बार आई है जिसे ‘बिहिश्त का बाग’ भी कहा गया है। इससे यहाँ भी यह स्पष्ट हो जाता है कि मोहम्मद साहब के रहीमु-करीमु परवरदिगार अल्लाहतआला बिहिश्त में ही रहते हैं, न कि इस जमीन पर या किसी के दिल या जिस्म में। कुरान शरीफ़ में भी ऐसा स्पष्ट संकेत है कि कयामत के समय अल्लाहतआला इस जमीन पर हाजिर-नाजिर होगा अर्थात् अवतरित होगा और उसी का सच्चा राज्य होगा और वही सिंहासन तख़्त पर विराजमान होकर असत्य-सत्य का न्याय करेगा।